

**ร่างขอบเขตของงาน (Terms Of Reference : TOR)**

โครงการซื้อน้ำประปาจากเอกชน เพื่อเพิ่มปริมาณน้ำจำหน่ายให้ผู้ใช้น้ำของการประปาส่วนภูมิภาคสาขาภูเก็ต จังหวัดภูเก็ต

1. **วัตถุประสงค์**

การประปาส่วนภูมิภาค (กปภ.) มีความประสงค์จะซื้อน้ำประปาจากผู้ผลิตเอกชน ซึ่งดำเนินการผลิตเพื่อขายให้แก่ กปภ. สำหรับการประปาส่วนภูมิภาคสาขาภูเก็ต จังหวัดภูเก็ต เพื่อเพิ่มปริมาณน้ำจำหน่ายให้เพียงพอต่อความต้องการของผู้ใช้น้ำ กปภ.สาขาภูเก็ตในพื้นที่จ่ายน้ำ บริเวณชุมชนตำบลกมลาและชุมชนใกล้เคียง โดยกำหนดให้ผู้ผลิตเอกชนมีภาระหน้าที่ดำเนินการ ตามขอบเขตของงานที่จะต้องดำเนินการในข้อ 2 และ กปภ.จะจ่ายเงินค่าตอบแทนโดยคิดคำนวณ จากปริมาณน้ำที่ขายให้แก่ กปภ.คูณกับอัตราค่าน้ำประปาที่กำหนดไว้ในสัญญาซื้อขาย

**๒. ขอบเขตของงาน**

ในการผลิตน้ำประปาเพื่อขายให้แก่ กปภ.ที่ กปภ.สาขาภูเก็ต ผู้ผลิตเอกชนจะต้องดำเนินการ ตามรายละเอียดของงานดังต่อไปนี้

2.๑ จัดหาแหล่งน้ำดิบที่เป็นน้ำผิวดินที่มีคุณภาพ และปริมาณเพียงพอต่อเนื่องตลอดปีเพื่อการผลิตน้ำประปาได้ต่อเนื่องตลอดปี โดยมีปริมาณน้ำสำรองในแหล่งน้ำดิบไม่ต่ำกว่า ๘๐0,000 ลบ.ม.

2.๒ จัดหาสถานที่ที่มีพื้นที่เพียงพอ และอยู่ในบริเวณตำแหน่งที่เหมาะสมสำหรับก่อสร้างจัดหาติดตั้งระบบผลิตน้ำประปา

2.3 ออกแบบก่อสร้างระบบรับ/สูบน้ำดิบ ระบบผลิตน้ำประปา ระบบสารเคมี ระบบส่งน้ำประปา และอื่นๆที่จำเป็น

2.๔ บริหารจัดการน้ำประปาที่มีคุณภาพตามมาตรฐานน้ำประปาของ กปภ. (ภาคผนวก ก.) และจัดส่งน้ำประปาเข้าระบบท่อจ่ายน้ำของ กปภ.สาขาภูเก็ต ในพื้นที่จ่ายน้ำบริเวณชุมชนตำบลกมลา และ ชุมชนใกล้เคียง โดยประสานท่อส่งน้ำของผู้ผลิตเอกชนเข้ากับท่อจ่ายน้ำของ กปภ.สาขาภูเก็ต บนถนนศรีสุนทร (ภาคผนวก ข.) ซึ่งเป็นท่อ PE ∅ 3๑๕ มม. โดยผู้ผลิตเอกชนต้องจัดหาและติดตั้งมาตรวัดน้ำแบบ Electromagnetic ตามรายละเอียดและรูปแบบมาตรฐานตามที่ กปภ.กำหนด (ภาคผนวก ค.)

2.5 แรงดันน้ำที่ผู้ผลิตเอกชนส่งเข้าท่อจ่ายน้ำ กปภ. ต้องมีแรงดันน้ำไม่น้อยกว่า 20 เมตร(น้ำ) ณ ตำแหน่งหน้าBooster Pump บริเวณสถานีเพิ่มแรงดันน้ำกมลา (ตามแผนที่ ภาคผนวก ข.)

2.6 ดำเนินการตามขั้นตอนต่างๆตามตัวบทกฎหมาย ข้อบังคับ และระเบียบทางราชการในทุกๆประการ เพื่อให้การซื้อขายน้ำประปาเป็นไปโดยชอบด้วยตัวบทกฎหมาย ข้อบังคับและระเบียบทางราชการ และ บรรลุวัตถุประสงค์ของการซื้อขายน้ำประปา ทั้งนี้ ด้วยการลงทุนและค่าใช้จ่ายของผู้ผลิตเอกชนทั้งสิ้น โดย กปภ.จะอำนวยความสะดวกตามสมควรในการประสานงานกับหน่วยงานราชการที่เกี่ยวข้อง ในการขออนุญาต/อนุมัติ แล้วแต่กรณี เฉพาะที่เกี่ยวเนื่องกับการดำเนินงาน

**3. การรับซื้อน้ำประปา**

กปภ.จะรับซื้อน้ำประปาปริมาณขั้นต่ำวันละ 2,000 ลูกบาศก์เมตร

4. กำหนดระยะเวลา…

- 2 -

**4. กำหนดระยะเวลาการรับซื้อน้ำประปา**

กปภ.จะรับซื้อน้ำประปาจากผู้ผลิตเอกชน เป็นระยะเวลา 5 ปี นับจากวันเริ่มซื้อขายน้ำประปา โดยผู้ผลิตเอกชน จะต้องส่งน้ำให้ กปภ.ภายในเวลาไม่เกิน 90 วัน นับถัดจากวันลงนามในสัญญาซื้อขายน้ำประปา หรือใบสั่งซื้อ

**5. ราคาค่าน้ำประปาที่จะขาย**

ราคาค่าน้ำประปาที่ผู้ผลิตเอกชนจะขาย ต้องเป็นราคาคงที่ตลอดระยะเวลาการซื้อขายตามสัญญาโดยไม่มีการปรับเพิ่ม

**6. คุณสมบัติของผู้ประสงค์จะเสนอราคา**

6.1 ผู้ประสงค์จะเสนอราคาต้องเป็นนิติบุคคลประเภทบริษัท จำกัด หรือบริษัทมหาชน จำกัด หรือห้างหุ้นส่วนจำกัด หรือห้างหุ้นส่วนสามัญนิติบุคคลที่จดทะเบียนในประเทศไทย และจดทะเบียนภาษีมูลค่าเพิ่ม ซึ่งอาจเป็นรายเดียวหรือหลายรายรวมกันในลักษณะกิจการร่วมค้า (Joint Venture) ในกรณีที่ผู้เสนอราคาเป็นกิจการร่วมค้า (Joint Venture) จะต้องเป็นนิติบุคคลหรือผู้เข้าร่วมไม่เกิน 3 ราย และ/หรือถ้าไม่สามารถจดทะเบียนเป็นนิติบุคคลร่วมค้า (Joint Venture) ได้ในวันยื่นซองประมูล จะต้องมีหนังสือรับรอง หรือบันทึกความเข้าใจการร่วมค้า จากผู้ที่มีอำนาจทุกนิติบุคคล และเมื่อได้รับการคัดเลือกเป็นผู้ชนะการประมูลด้วยระบบอิเล็กทรอนิกส์ จะต้องจดทะเบียนร่วมค้าให้เรียบร้อยก่อนลงนามในสัญญา

6.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้เป็นนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

6.3 มีทุนจดทะเบียนหรือทุนจดทะเบียนรวมของนิติบุคคลหรือกิจการร่วมค้า ที่ชำระค่าหุ้นแล้วก่อนวันยื่นข้อเสนอไม่ต่ำกว่า 5 ล้านบาท

6.4 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่นและ/หรือต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

6.5 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

6.6 ผู้ประสงค์จะเสนอราคาต้องผ่านการพิจารณาตรวจสอบคุณสมบัติเบื้องต้นและคุณสมบัติทางเทคนิคโดยมีความถูกต้องเป็นไปตามรายละเอียดเงื่อนไข จึงจะมีสิทธิ์ได้รับการคัดเลือกให้เข้าเสนอราคา

6.7 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

6.8 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

6.9 คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

7. คุณสมบัติ...

- 3 -

**7. คุณสมบัติทางเทคนิค**

นอกจากผู้ประสงค์เสนอราคาต้องมีคุณสมบัติตามข้อ 6 แล้ว ผู้ประสงค์จะเสนอราคา ต้องจัดทำข้อเสนอทางเทคนิคยื่นพร้อมเอกสารจัดซื้อโดยวิธีการทางอิเล็กทรอนิกส์ เพื่อให้ กปภ.พิจารณาในการคัดเลือกให้เป็น ผู้มีสิทธิเสนอราคา โดยข้อเสนอทางเทคนิคอย่างน้อยต้องมีรายละเอียด ดังต่อไปนี้

(1) บทสรุปของข้อเสนอ

(2) ความพร้อมของแหล่งน้ำดิบ โดย กปภ.จะพิจารณาเฉพาะที่เป็นแหล่งน้ำผิวดิน โดยผู้ยื่นข้อเสนอต้องแสดงรายละเอียดตำแหน่งบริเวณและการบริหารจัดการน้ำดิบ พร้อมเอกสารหลักฐานประกอบ อย่างน้อยต้องประกอบด้วยหลักฐานกรรมสิทธิ์ในที่ดินที่ตั้งแหล่งน้ำดิบ หรือกรณีผู้เสนอราคาไม่ใช่เจ้าของกรรมสิทธิ์ต้องมีเอกสารแสดงความยินยอมให้ใช้น้ำดิบและที่ดินที่ตั้งแหล่งน้ำดิบ ครอบคลุมตลอดระยะเวลาการซื้อขายน้ำ 5 ปี

(3) ระบบผลิตและส่งน้ำประปา ประกอบด้วย รายละเอียดระบบรับหรือสูบน้ำดิบ ระบบท่อน้ำดิบจากแหล่งน้ำสู่โรงผลิตน้ำ ระบบผลิตน้ำ ระบบจ่ายสารเคมี ถังเก็บน้ำใส ระบบส่งน้ำประปาจาก โรงผลิตเข้าสู่โครงข่ายน้ำประปาของ กปภ. ระบบการวัดปริมาณน้ำประปาโดยต้องแสดงตำแหน่งที่ตั้ง ระบบผลิตน้ำรวมทั้งแผนผังด้วย

(4) แผนที่แสดงจุดส่งน้ำเข้าระบบท่อจ่ายน้ำของ กปภ. โดย กปภ. จะรับน้ำประปาเข้า ท่อจ่ายน้ำประปาขนาด ∅ 3๑๕ มิลลิเมตร บนถนนศรีสุนทร

(5) การประมาณราคาค่าใช้จ่ายในการลงทุนระบบผลิตและระบบที่เกี่ยวเนื่องที่ได้ระบุไว้ใน ข้อ 7 (3)

(6) แผนการดำเนินงานโครงการ

ทั้งนี้ ห้ามระบุ ราคาค่าน้ำประปาที่จะเสนอขาย ปรากฏในข้อเสนอฯโดยเด็ดขาด

**8. การพิจารณาข้อเสนอด้านเทคนิค**

ผู้ประสงค์จะเสนอราคาที่มีคุณสมบัติตามข้อ 6 เท่านั้นที่จะได้รับการพิจารณาข้อเสนอด้านเทคนิค โดย กปภ. จะพิจารณาให้คะแนนตามหลักเกณฑ์

ก. คะแนนเต็มทั้งสิ้น 100 คะแนน

ข. แบ่งเป็น 3 หมวด ได้แก่

1) หมวดบทสรุปข้อเสนอ 10 คะแนน

2) หมวดวิธีการดำเนินงาน 80 คะแนน ประกอบด้วย

- แหล่งน้ำดิบและการบริหารจัดการน้ำดิบ 40 คะแนน

- รายละเอียดระบบผลิตน้ำประปา 20 คะแนน

- รายละเอียดการส่งน้ำเข้าระบบท่อจ่ายน้ำ 20 คะแนน

3) หมวดแผนการดำเนินงานโครงการ 10 คะแนน

ค. เกณฑ์ตัดสินที่คะแนนรวม มากกว่าหรือเท่ากับ 70 คะแนน

ผู้ประสงค์จะเสนอราคาที่มีคุณสมบัติครบถ้วนและมีข้อเสนอด้านเทคนิคที่คะแนนรวมผ่านเกณฑ์ตัดสินแล้วเท่านั้น จึงจะมีสิทธิได้รับการคัดเลือกเป็นผู้มีสิทธิ์เสนอราคา

9. วงเงินใน...

- 4 -

**9. วงเงินในการจัดซื้อ**

ประมาณการจากราคากลางค่าน้ำประปาที่อัตรา 13.14 บาทต่อลูกบาศก์เมตร (รวมภาษีมูลค่าเพิ่ม) คำนวณที่ปริมาณซื้อขายน้ำเฉลี่ย 2,000 ลูกบาศก์เมตรต่อวัน เป็นระยะเวลา 5 ปี รวมเป็นวงเงินทั้งสิ้น 44,871,028.- บาท (ไม่รวมภาษีมูลค่าเพิ่ม) หรือ 48,012,000.- บาท (รวมภาษีมูลค่าเพิ่ม 7 %)